《早秋游城南宗家园亭次韵周伯常中允二首 其二》
明代·程敏政

愔愔残暑逗轻纱，马入南园识旧家。邻酿旋分燕市酒，土宜时供歙州茶。

田苗有雨秋初熟，林影无风昼不哗。我已分为东道主，请君随赏四时花。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。